**SINTEZA**

**obiecţiilor şi propunerilor/recomandărilor**

**la proiectul de Hotărâre a Guvernului cu privire la aprobarea proiectului Legii pentru modificarea unor acte legislative (nr. unic 719/MF/BNM/2019)**

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare** | **Participantul la avizare (expertizare)/consultare publică** | **Nr. obiecţiei/ propunerii/ recomandării** | **Conţinutul obiecţiei/ propunerii/ recomandării** | **Argumentarea autorului proiectului** |
| **Obiecții și propuneri de ordin general** | | | | | |
| **GUVERNUL REPUBLICII MOLDOVA**  HOTARÂRE nr.\_\_\_  din \_\_\_\_\_\_\_\_  Chișinău  pentru aprobarea proiectului de Lege pentru modificarea unor acte legislative  Guvernul  **HOTARĂȘTE**:  Se aprobă proiectul de Lege pentru modificarea unor acte legislative.    PRIM-MINISTRU Ion CHICU  Contrasemnează  Vice prim-ministru,  Ministru al finantelor Serghei PUȘCUTA  Ministrul justiției Fadei NAGACEVSCHI | **Ministerul Justiției al Republicii Moldova**  Aviz nr.04/121371 din 17.12.2019 |  | La formula de atestare a autenticității actului normativ menționăm că, Viceprim-miniștrii reprezintă o funcție în Guvern, instituită pentru coordonarea anumitor domenii ale politicii Guvernului, coordonarea activității miniștrilor și a ministerelor, a altor autorități administrative centrale subordonate Guvernului în domeniile de activitate date în competență, în conformitate cu art. 25 alin. (2) din *Legea nr. 136/2017 cu privire la Guvern*, și care nu este instituită pentru conducerea unui minister concret. Astfel, în procedura de contrasemnare a hotărîrilor Guvernului, în temeiul dispozițiilor legale menționate mai sus, miniștrii care potrivit structurii generale a Guvernului dețin concomitent și funcția de viceprim-ministru, contrasemnează hotărîrile Guvernului în virtutea funcției de ministru. În acest context din proiectul hotărîrii se va exclude referința la funcția de viceprim-ministru. | **Se acceptă.** |
|  | **Centrul Național pentru Protecția Datelor cu Caracter Personal**  Aviz nr.04-01/133 din 16.01.2020  Aviz nr.04-01/133 din 10 februarie 2020  Divergențele au fost soluționate în cadrul ședinței din 14 februarie 2020 (conform procesului-verbal) |  | În vederea ajustării cadrului legal la principiile de protecție a datelor cu caracter personal, CNPDCP propune suplimentar modificarea Legii nr.548-XIII din 21.06.1995 cu privire la Banca Nțaională, după cum urmează:  Articolul 5 al acestei legi include anumite elemente de garanții pentru prelucrarea datelor cu caracter personal. Alineatul (3) prevede interzicerea completă a dreptului de a se opune prelucrării datelor cu caracter personal. O asemenea interdicție este în contradicție cu prevederile Legii nr.133 din 08 iulie 2011 privind protecția datelor cu character personal și art.28 al Constituției Republicii Moldova, potrivit căreia statul respect și ocrotește viața intimă, familială și privată.  Astfel, atât Legea nr.133/2011, cât și GDPR (General Data Protection Regulation – Regulamentul (UE) 2016/679 al Parla,mentului European și al Consiliului din 27 aprilie 2016 privind protecția persoanelor fizice în ceea c eprivește prelucrarea datelor cu acracter personal și privind libera circulație a acestor date și de abrogare a Directivei 95/46/CE) recunoaște dreptul subiecților de a se opune prelucrării datelor cu caracter personal în unele circumstanțe, inclusiv în cazurile în care prelucrarea se efectuează în cadrul unei sarcini îndeplinite în interes public. În conformitate cu art.16 al Legii privind protecția datelor cu character personal, Legea nr.548/1995 poate stipula excepții la acest drept, însă astfel de excepții nu trebuie să fie abuzive și să prejudicieze drepturile și libertățile fundamentale ale persoanei fizice.  Astfel, art.5 al Legii nr.548/1995, nu prevede nici o limită pentru această interdicție. Prin urmare, art.5 alin.(3) trebuie amendat pentru excluderea interzicerii dreptului de a se opune prelucrării datelor de către BNM. În baza celor expuse mai sus, propunem redactarea alin.(3) al art.5, după cum urmează: **(3)** **Prelucrarea datelor cu caracter personal în scopul exercitării atribuțiilor Băncii Naționale a Moldovei va fi efectuată cu respectarea prevederilor Legii privind protecția datelor cu caracter persona**l.  În această ordine de idei, având în vedere cele expuse supra, considerăm necesară ajustarea proiectului și prezentarea spre avizare repetată. | **Nu se acceptă.**  Prevederea propusă pentru alin.(3) al art.5 din Legea nr.548/1995 se regăsește deja la alin.(4) al aceluiași articol.  Art.5 din legea citată a fost completat cu alin.(3) în redacția actuală prin Legea nr.31/2013 pentru modificarea și completarea unor acte legislative, proiectul de lege respectiv fiind avizat pozitiv de către CNPDCP.  Art.16 alin.(1) al Legii nr.133/2011 privind protecția datelor cu caracter personal prevede că  „Subiectul datelor cu caracter personal are dreptul de a se opune în orice moment, […], **cu excepţia cazurilor în care legea stabileşte altfel**.”  Prevederea de la art.5 alin.(3) interzice opoziția față de prelucrarea datelor “**circumscrise exercitării atribuţiilor Băncii Naţionale prevăzute de prezenta lege**”, pentru a nu admite împiedicarea exercitării atribuțiilor Băncii Naționale.  Remarcăm că și Regulamentul (UE) 2016/679, care urmează a fi preluat în legislația națională, prevede posibilitatea restricționării, prin dreptul intern, a unor drepturi și obligații (inclusiv a dreptului la opoziție), dacă aceasta constituie o măsură necesară pentru obiective de interes public, inclusiv un interes economic sau financiar important. |
|  | **Centrul Național pentru Protecția Datelor cu Caracter Personal**  Aviz nr.04-01/133 din 16.01.2020 |  | CNPDCP intervine cu propunerea de a transmite proiectul examinat spre avizare Avocatului Poporului, prin prisma asigurării respectării drepturilor și libertăților fundamentale ale omului. | **Se acceptă.** |
|  | **Consiliul Concurenței** Aviz nr.DJ-06/06 din 13.01.2020 |  | Lipsa obiecțiilor și propunerilor |  |
| **Obiecții și propuneri la anumite prevederi ale proiectului** | | | | | |
| **Art.I. – Legea nr.548/1995 cu privire la Banca Națională a Moldovei (republicată în Monitorul Oficial al Republicii Moldova din 30.10.2015, nr.297-300, art.544)** cu modificările ulterioare, se modifică după cum urmează: | **Ministerul Justiției al Republicii Moldova**  Aviz nr.04/121371 din 17.12.2019 |  | La **Art. I**:  După indicarea actului normativ supus modificării cuvintele „cu modificările ulterioare” nu sunt necesare, deoarece potrvit art. 64 alin. (1) din *Legea nr.100/2017 cu privire la actele normative* modificările se încorporează, de la data intrării în vigoare a dispoziţiilor de modificare, în actul de bază, identificîndu-se cu acesta. Observația este valabilă pentru tot textul proiectului. | **Se acceptă.** |
| **Ministerul Economiei al Republicii Moldova**  Aviz nr.06/1-23-8512 din 18.12.2019 |  | Întru respectarea principiilor transparenței și predictibilității actului normativ, consacrat de lit.d) și lit.e) art.3 al Legii nr.100/2017 cu privire la actele normative considerăm oportun revizuirea sintagmelor: „poate adopta” și ”poate confirma, modifica, revoca sau înlocui” *la pct.2 art.11 alin.( 36 );* „poate notifica” *la pct.4 art.112 alin(2) și alin.(7);* „pot fi comunicate” *la pct.4 art.113 alin.(4);* „poate fi făcută” și “poate iniția” *la pct.10 art.751 alin.(41*); ”poate fi realizată” și „poate fi amânată” *la pct.10 art. 751 alin. (61);* „pot prezenta „ *la pct.10 art. 751alin.(8);* „ pot fi prelungite” *la pct.10 art. 751alin.(91).*  Aplicarea normelor propuse va genera divergențe în interpretare, precum și o aplicare ulterioară defectuoasă în implementare. | **Se acceptă parțial.**  La pct.4 art.112 se substituie ”poate” cu ”va” la alin.(2) și alin.(7).  Sintagmele utilizate în celelalte cazuri enumerate, corespund sensului și scopului normelor respective și se referă la două categorii de situații: stipularea unor drepturi al participantului la procedura administrativă, exprimată prin utilizarea cuvântului “poate…”, și statuarea discreției Băncii Naționale în privința adoptării unor decizii în situații urgente sau care reclamă flexibilitate în comunicarea cu participantul la procedură (ex. pct.2 art.11 alin.( 36) – Banca Națională poate adopta o decizie în regim de urgență fără a acorda posibilitatea comentariilor – dacă se va substitui textul “poate adopta” cu textul “va adopta”, după cum se propune, chiar și în situațiile care permit acest lucru, nu se vor mai solicita comentariile persoanei; la fel, textul “poate confirma, modifica, revoca sau înlocui” enumeră opțiunile posibile; pct.4 art.113 alin.(4) – stipulează un drept al participantului la procedură; pct.10 art.751 alin.(41) – textul “poate fi făcută” se referă la o opțiune de constatare a încălcărilor (monitorizarea permanentă), pe lângă controalele pe teren și din oficiu, iar textul ”poate iniția” stipulează posibilitatea, nu și obligația, inițierii unui control din oficiu/pe teren urmare monitorizării permanente; pct.10 art.751 alin. (61) – textele criticate se referă la posibilitatea de a nu notifica din timp controlul inopinat sau off-site, în cazurile în care există un asemenea interes; pct.10 art. 751alin.(8) – stipulează un drept al participantului la procedură (de a prezenta dezacordul); pct.10 art. 751alin.(91) – reglementează opțiunea prelungirii termenului). |
| Articolul 5 se modifică după cum urmează:  articolul se completează cu alineatul (11)-(12) cu următorul cuprins:  „(11) În exercitarea atribuțiilor prevăzute de alin.(1), actele sau înscrisurile care nu pot fi obținute de Banca Națională de la alte autorități publice vor fi solicitate de la participanții procedurilor administrative.  (12) Dacă legea prevede consultarea obligatorie a altor autorități publice sau dreptul Băncii Naționale de a se consulta cu alte autorități publice înainte de adoptarea unui act al Băncii Naționale, termenul în care trebuie finalizată procedura administrativă se suspendă pe perioada consultării, cu informarea participantului la procedură despre acest fapt.”  alineatul (5) se completează cu textul “Prevederile Codului Administrativ nu sunt aplicabile procedurii de elaborare, aprobare, aplicare și retragere sau revocare a măsurilor prevăzute în prezentul alineat”. | **Ministerul Justiției al Republicii Moldova**  Aviz nr.04/121371 din 17.12.2019 |  | Referitor la redacţia propusă pentru art. 5 alin. (11) se va revedea textul „actele sau înscrisurile care nu pot fi obţinute de Banca Naţională de la alte autorităţi publice” în contextul în care autorităţile publice nu emit înscrisuri.  Redacţia art. 5 alin. (12) necesită a fi reformulată. Or, cuvintele „consultarea obligatorie a altor autorităţi publice sau” sunt inutile, fapt pentru care se vor exclude. Totodată, se vor revedea cuvintele „termenul în care trebuie finalizată procedura administrativă se suspendă pe perioada consultării”. Or, potrivit art. 81 alin. (2) şi (4) al *Codului administrativ* procedura administrativa se suspendă, iar termenul pe perioada suspendării procedurii nu curge. | **Nu se acceptă.**  A vedea, spre ex., art.96-114 din Codul administrativ care reglementează notificarea *înscrisurilor* emise de autoritățile publice.  **Nu se acceptă.**  Textul „consultarea obligatorie a altor autorităţi publice sau” nu poate fi exclus, întrucât ipoteza normei se referă la două situații distincte: obligația consultării unei alte autorități înainte de adoptarea unui act și dreptul/opțiunea consultării unei autorități. Referitor la stipularea suspendării termenului procedurii, întrucât norma criticată reglementează o situație distinctă de cea prevăzută la art.81 (2) din Codul administrativ, este necesar a se preciza aspectul suspendării termenului. |
| Articolul 11 se modifică după cum urmează:  alineatul (4) se modifică după cum urmează:  textul “Legea contenciosului” se substituie cu cuvântul “Codul”, iar după cuvântul “cerințelor” se introduc cuvintele “speciale ale”.  alineatul se completează cu textul “Dacă instanța de judecată anulează în tot sau în parte actul administrativ individual de respingere a solicitării sau o eventuală decizie adoptată în procedura prealabilă și obligă Banca Națională să emită un act administrativ individual, Banca Națională aplică termenul prevăzut de lege pentru examinarea unei asemenea solicitări din partea unui participant al procedurii administrative și evaluările de oportunitate cerute de lege, inclusiv cu luarea în considerare a circumstanțelor de oportunitate noi.” | **Ministerul Justiției al Republicii Moldova**  Aviz nr.04/121371 din 17.12.2019 |  | Referitor la propunerea de modificare a art. 11 alin. (4) din *Legea nr.548/1995 cu privire la Banca Națională* menționăm că, completarea cu cuvintele „speciale ale” nu este necesară, în contextul prevederilor art. 5 alin. (3) din *Legea nr. 100/2017* potrivit cărora normele juridice speciale sunt aplicabile în exclusivitate anumitor categorii de raporturi sociale sau subiecţi strict determinaţi. În caz de divergenţă între o normă generală şi o normă specială, care se conţin în acte normative de acelaşi nivel, se aplică norma specială.  De asemenea, la propunerea de completare a art. 11 alin. (4) din *Legea nr. 548/1995* menționăm că, din textul propus spre completare nu reiese clar că, Banca Națională va emite actul administrativ individual, din moment ce este o hotătîre a instanței în acest sens. Astfel, se va ține cont de prevederile art. 120 din *Constituție* care consacră obligativitatea hotărârilor judecătorești definitive potrivit căruia, este obligatorie respectarea sentinţelor şi a altor hotărîri definitive ale instanţelor judecătoreşti, precum şi colaborarea solicitată de acestea în timpul procesului, al executării sentinţelor şi a altor hotărîri judecătoreşti definitive. | **Se acceptă.**  **Se acceptă parțial.**  Propunerea de completare este corelată cu prevederile actuale ale art.11 alin.(4)-(5) din Legea nr.548/1995, potrivit cărora actele Băncii Naționale se supun controlului de legalitate în instanțele de contencios administrativ, dar nu și controlului de oportunitate.  Prevederea propusă a fost precizată și, pentru claritate, transferată la alin.(5). |
| Se completează cu articolele 112  (7) Atunci când persoana care este destinatarul unui act al Băncii Naționale a furnizat Băncii Naționale un număr de fax, Banca Națională poate notifica actul său prin transmiterea prin telefax a unei copii a actului. Actul Băncii Naționale este considerat ca fiind notificat destinatarului dacă Banca Națională a primit raportul pentru verificarea transmiterii ce confirmă transmiterea cu succes a faxului. | **Ministerul Justiției al Republicii Moldova**  Aviz nr.04/121371 din 17.12.2019 |  | La propunerea de completare cu art. 112 la alin. (7) întru asigurarea condiției preciziei normei juridice cuvîntul „poate” urmează a fi substituit cu cuvîntul „va”. | **Se acceptă.** |
| Articolul 751  se modifică după cum urmează:  se completează cu alineatul (21) cu următorul cuprins: “(21) Persoana supusă controlului este obligată să ofere inspectorilor acces direct și liber, în timp util, la informațiile digitalizate, programele și aplicațiile, bazele de date necesare efectuării controlului”. | **Centrul Național pentru Protecția Datelor cu Caracter Personal**  Aviz nr.04-01/133 din 16.01.2020 |  | Întru respectarea drepturilor subiecților de date cu caracter personal, în procesul efectuării controlului din partea BNM, CNPDCP intervine cu recomandarea de a complete art.751 alin.(21) cu următorul cuprins: “În procesul efectuării controlului, vor fi prelucrate doar date cu caracter personal strict necesare, neexcesive scopului stabilit, conform competențelor atribuite inspectorilor, asigurându-se un nivel de securitate și confidențialitate adecvat în ceea ce privește riscurile prezentate de prelucrare și caracterul datelor, conform principiilor stabilite de legislația privind protecția datelor cu caracter personal.” | **Nu se acceptă.**  Norma propusă va încărca inutil textul art.751, iar expresia acesteia se regăsește deja la art.5 alin.(4) din Legea nr.548/1995. În plus, propunerea enumeră, în esență, principiile care trebuie respectate conform Legii nr.133/2011 privind protecția datelor cu caracter personal, fără a fi necesară reiterarea acestei obligații și în Legea nr.548/1995. |
| **Art.V – Articolul 23 alineatul (7) din Legea nr.234/2016 cu privire la cu privire la Depozitarul central unic al valorilor mobiliare (publicată în Monitorul Oficial al Republicii Moldova, 2016, nr.343-346, art.711),** se modifică după cum urmează:  1. La art. 23 alineatul (7) va avea următorul cuprins:  “(7) Banca Naţională a Moldovei efectuează controlul activităţii Depozitarului central, care se realizează de către personalul Băncii Naționale, împuternicit în acest sens, sau de către experți numiți de Banca Națională. La solicitarea Bancii Naționale, în echipa de control din oficiu sau pe teren, pot fi delegați angajați ai Comisiei Naţionale a Pieţei Financiare sau experți numiți de către aceasta.”  2. Se completează cu articolul 231 cu următorul cuprins:  “Articolul 231. Constatarea încălcărilor  (1) Constatarea faptelor ce constituie încălcări se face de către personalul Băncii Naționale, împuternicit în acest sens, sau de către auditori financiari autorizați sau alți experți numiți de Banca Națională și (denumiți în continuare inspectori), în baza rapoartelor și a altor date prezentate potrivit legii și actelor normative ale Băncii Naționale sau la solicitarea expresă scrisă a Băncii Naționale (control din oficiu) ori în cursul inspecțiilor desfășurate la sediul Depozitarului central (control pe teren).  (2) Constatarea încălcărilor se face, după caz, prin studiere și analiză a actelor de constituire, a regulamentelor și politicilor interne, a rapoartelor și dărilor de seamă, a actelor interne întocmite ca rezultat al operațiunilor efectuate, a actelor de evidență contabilă, a actelor de afacericu caracter extern și intern (contracte, certificate, procese-verbale, cereri, note informative etc.), inclusiv referitoare la participanții Depozitarului și clienții acestora, a altor documente și date, pe suport de hârtie și/sau în formă electronică. Depozitarul central este obligat să ofere inspectorilor Băncii Naționale acces direct și liber, în timp util, la informațiile digitalizate, programele și aplicațiile, bazele de date necesare efectuării controlului.  (3) Constatarea încălcărilor poate fi făcută pe baza rapoartelor și informațiilor analizate în cadrul monitorizării permanente din oficiu a activității Depozitarului central. În cadrul monitorizării permanente, Banca Națională poate iniția un control din oficiu sau pe teren. Monitorizarea permanentă din oficiu nu cade sub incidența prevederilor Codului administrativ.  (4) Contro lul din oficiu și pe teren asupra Depozitarului central se efectuează conform particularităților și termenelor prevăzute de Legea nr.548/1995 cu privire la Banca Națională și de actele normative ale Băncii Naționale. Prevederile Codului administrativ nu se aplică controlului din oficiu  (5) Angajații delegați de către Comisia Naţională a Pieţei Financiare sau experții numiți de către aceasta să participe la efectuarea controlului vor emite o opinie consultativă privind aspectele pentru care au fost solicitați, care se semnează și se anexează la actul privind rezultatele controlului.” | **Comisia Națională a Pieței Financiare** |  | Stăruim să sensibilizăm atenția autorităților de resort asupra faptului că BNM, prin normele propuse, pretinde a i se conferi (în exclusivitate) prerogative în calitate de unică autoritate publică în aplicarea dispozițiilor Legii nr.234/2016. În această ordine de idei, CNPF reține atenția asupra faptului că în practica internațională, în special aquis-ul comunitar de nivelul II – Regulamentul nr.909/2014 din 23.07.2014 al Parlamentului European și al Consiliului privind îmbunătățirea decontării titlurilor de valoare în Uniunea Europeană și privind depozitarii centrali de titluri de valoare și de modificare a Directivelor 98/26/CE și 2014/65/UE și a Regulamentului (UE) nr.236/2012, preluat ca bază pentru elaborarea Legii nr.234/2016, responsabilitatea față de infrastructurile piețelor financiare este întotdeauna partajată de către autoritatea responsabilă pentru piețele de instrumente financiare și autoritatea responsabilă de sectorul bancar - de exemplu: ESMA în cooperare EBA.  Corespunzător, băncilor centrale le sunt rezervate responsabilitățile și instrumentele specifice pe care le au în ceea ce privește evaluarea solidității sistemelor de plăți și de decontare - un control numit în ansamblu supraveghere macro-prudențială, implicit în speță, BNM are responsabilitatea primară pentru autorizarea, supravegherea, reglementarea și sancționarea DCU.  A se avea în vedere, că autoritățile de reglementare și supraveghere a piețelor de capital  sunt, de regulă, responsabile de buna funcționare a piețelor valorilor mobiliare și, prin urmare, acestea reglementează și supraveghează participanții și conduita (acestora) pe piețele respective (bursele de valori, intermediarii, investitorii, precum și alți participanți la piața de capital).  Potrivit cadrului legal în vigoare, supravegherea pieței de capital este o funcție de bază a CNPF, iar DCU prestând servicii pe piața de capital (clearing și decontare întranzacțiile realizate pe BVM, evidența centralizată a conturilor de valori mobiliare corporative), în mod inerent (firesc) devine element de infrastructură al acestei pieți.  Prin urmare, BNM și CNPF trebuie să conlucreze în a promova siguranța, eficiența și integritatea pieței de capital și a sistemelor de decontare a valorilor mobiliare astfel, încât o infrastructură a pieței financiare, așa cum este definit prin lege DCU, să fie supravegheată și prin prisma activității sale pe piața de capital (procedurile elaborate pe piața de capital, evidența conturilor de valori mobiliare corporative, decontarile efectuate pe piața de capital, transferurile directe realizate OTC, etc). Or, în cazul în care această responsabilitate de supraveghere nu derivă dintr-un mandat specific legislativ va desconsidera (ignora) obiectivele de reglementare ale CNPF în domeniul de competență, inclusiv va devia de la „CPSS-IOSCO Principles for financial market infrastructures” în materia responsabilităților băncilor centrale, autorităților de reglementare a piețelor de capital, de reglementare și supraveghere a infrastructurilor piețelor financiare.  În susținerea celor consemnate, CNPF se pronunță pentru excluderea din proiectul de  lege (număr unic 719/MF/BNM/2019) a amendamentelor (inițiate de BNM) aferente Legii nr.234/2016 (art.23 - Supravegherea Depozitarului central), avându-se în vedere și considerentele, potrivit cărora:  - CNPF și BNM în consultare cu FMI sunt în proces de revizuire a mai multor articole din Legea nr.234/2016, inclusiv pe partea supravegherii DCU;  - Ministerul Finanțelor (la inițiativa CNPF) a înaintat pentru avizare proiectul de lege pentru modificarea Legii nr.171/2012 privind piața de capital (număr unic 5/MF/CNPF/2020), care de asemenea conține elemente de amendare în aspecte legate de supravegherea DCU din partea CNPF.  În sensul celor expuse, propunem în Legea nr.234/2016 cu privire la Depozitarul central unic al valorilor mobiliare (Monitorul Oficial al Republicii Moldova, 2016, nr.343–346, art.711), cu modificările ulterioare, a se modifică după cum urmează:  1. La articolul 23. Supravegherea Depozitarului central se completează cu alineatul (11), cu următorul cuprins:  „(11) Fără a aduce atingere competențelor Băncii Naționale a Moldovei, Comisia Națională a Pieței Financiare supraveghează activitatea Depozitarului central în partea ce ține de înregistrarea, circulația și evidența valorilor mobiliare corporative. Întru aplicarea prevederilor prezentului alineat, Depozitarul central respectă cerințele actelor normative ale Comisiei Naționale a Pieței Financiare coordonate cu Banca Națională a Moldovei, inclusiv de prezentare a informației periodice privind tranzacțiile cu valorile mobiliare corporative admise pe piața reglementată/MTF sau în afara acestora, executate pe aceste piețe și decontate prin intermediul Depozitarului central.” | **Se acceptă parțial**  Prevederile de modificare a Legii nr.234/2016 au fost excluse din proiect, cu excepția celor ce țin de prelungirea termenului de efectuare a controlului. |
| **Art.IX. – Codul administrativ al Republicii Moldova nr. 116/2018 (publicat în Monitorul Oficial al Republicii Moldova, 2018, nr.309-320, art.466), se modifică după cum urmează:**  Articolul 33 se completează cu textul “, cu respectarea art.96-114”. | **Ministerul Justiției al Republicii Moldova**  Aviz nr.04/121371 din 17.12.2019 |  | Propunerea de completare a art. 33 din *Codul administrativ* nu este necesară, deoarece este clar că, comunicarea interinstituțională și comunicarea cu participanții sau cu publicul în cadrul procedurii administrative se va face cu respectarea prevederilor stipulate în art. 96-114 din *Codul administrativ*. | **Se acceptă.** |
| Articolul 83 se modifică după cum urmează:  alineatul (3) se completează cu textul “Autoritatea publică poate acorda acces partial la dosar sau poate furniza un rezumat ne-confidențial al documentelor dosarului, dacă este posibil fără a afecta integritatea dosarului și dacă accesul partial sau rezumatul prezintă interes pentru participant, fapt ce va fi confirmat de către solicitant prin mențiune și semnătură într-o fișă întocmită cu aplicarea corespunzătoare a prevederilor art.82 alin.(3)”. | **Ministerul Justiției al Republicii Moldova**  Aviz nr.04/121371 din 17.12.2019 |  | La propunerea de completare a art. 83 alin. (3) din *Codul administrativ,* întru asigurarea condiției preciziei normei juridice cuvîntul „poate” urmează a fi substituit cu cuvîntul „va”. | **Se acceptă.** |
| Articolul 222 se completează cu alineatul (4) cu următorul cuprins:  “(4) Prevederile art.83 alin.(3) și (5) se aplică *mutatis mutandis* de către instanța de judecată”. | **Ministerul Justiției al Republicii Moldova**  Aviz nr.04/121371 din 17.12.2019 |  | La propunerea de completare a art. 222 alin. (4) din *Codul administrativ* cuvintele „mutatis mutandis” se vor exclude sau se vor substitui cu echivalentul în limba română. Or, potrivit art. 54 lit. e) al *Legii nr. 100/2017*, se interzice folosirea neologismelor dacă există sinonime de largă răspîndire. În cazul în care se impune folosirea unor termeni şi expresii din alte limbi, se indică, după caz, corespondentul acestora în limba română. | **Nu se acceptă.**  Expresia “mutatis mutandis” este răspândită în actele normative ale Republicii Moldova (a se vedea, spre ex.art.1809 (3) din Codul civil, art.174 (2) din Codul de procedură civilă, art.27 (10) din Legea nr.139/2010 privind drepturile de autor și drepturile conexe, art.16 (2) din Legea nr.50/2008 privind protecția invențiilor etc). |